open-index/open-wikipedia-markdown huggingface dataset:
Abdurrahman Wahid

**Abdurrahman Wahid** (født 7. september 1940 i Jombang på Java, død 30. desember 2009 i Jakarta i Indonesia) var en indonesisk politiker. Han var landets president fra 1999 til 2001.

## Liv og virke
### Bakgrunn
Abdurrahman Wahids bestefar var omkring 1900 en kjent muslimsk leder. Faren var i 1945 religionsminister i den første regjeringen til Achmed Sukarno. Abdurrahman Wahid studerte islamsk rett, arabistikk og litteratur i Kairo og Bagdad. I 1971 vendte han tilbake til Indonesia.

### Politikk
I Indonesia engasjerte han seg i organisasjonen Nahdlatul Ulama (NU), en islamsk organisasjon med over 30 millioner medlemmer, stiftet av Abdurrahman Wahids bestefar. Han ble leder i NU i 1984. I april 1991 grunnla han partiet Demokratiforum, i opposisjon til president Suharto. I juli 1998 grunnla han Partiet for nasjonal vekkelse (PKB), som ble det tredje største partiet under parlamentsvalget i 1999.

20. oktober 1999 ble han overraskende valgt til ny president av folkeforsamlingen. Han fikk 371 stemmer, mens vinneren av parlamentsvalget, Megawati Sukarnoputri, bare fikk 313 stemmer. Dermed ble han Indonesias første fritt valgte president.

23. juli 2001 ble Abdurrahman Wahid avsatt av folkeforsamlingen, på grunn av inkompetanse og innblanding i en finansskandale. Hans etterfølger ble Megawati Sukarnoputri, datter av Indonesias første president, Achmed Sukarno.

## Referanser


## Litteratur
* Arndt Graf, Johanna Pangestian-Harahap (Hgs.): Lachen mit Gus Dur – Islamischer Humor aus Indonesien. Mizan Pustaka: Bandung & Abera Verlag: Hamburg 2005, ISBN 3-934376-74-6.
Destroy All Monsters

***Destroy All Monsters*** er en japansk film fra 1968 regissert av Ishirô Honda. Dette er den niende filmen om det klassiske filmmonsteret Godzilla.

## Handlingsreferat
Mot slutten av det 20. århundre har alle monstrene kalt "kaiju" blitt samlet inn av FNs vitenskapskomité, og begrenset til et område kjent som Monster Island, som ligger i Ogasawara-øykjeden. Et spesielt kontrollsenter er konstruert i nærheten av øya for å sikre at alle monstrene holder seg der, og skal fungere som et forskningsanlegg for å studere monstrene. Når kommunikasjonen med Monster island plutselig og på mystisk vis blir brutt, begynner alle monstrene å gå til angrep mot forskjellige verdenshovedsteder.

Dr. Yoshida fra FNs sikkerhetsråd beordrer kaptein Yamabe og mannskapet på romskipet hans, Moonlight SY-3, å undersøke Ogasawara-området. De oppdager at forskerne, ledet av Dr. Otani, har blitt kontrollerte slaver av en fremmed rase som identifiserer seg som Kilaaks, som avslører at de har kontroll over monstrene. Deres leder krever at hele menneskeheten overgir seg, eller møte fullstendig utslettelse.

Godzilla angriper New York City, og Rodan invaderer Moskva. Mothra går etter Beijing, og Gorosaurus ødelegger Paris, (selv om Baragon ble kreditert for ødeleggelsen) og Manda går til angrep mot London. Disse angrepene blir satt i gang for å trekke oppmerksomheten vekk fra Japan, slik at romvesenene kan få tid til å etablere en hemmelig underjordisk høyborg i nærheten av Mt. Fuji i Japan. FN forsøker å få kontroll over alle monstrene, men Kilaaks frigjør deres hemmelige våpen, kong Ghidorah - en trehodet drage.

## Skuespillere
* Akira Kubo som kaptein Katsuo Yamabe
* Jun Tazaki som Dr. Yoshido
* Yukiko Kobayashi som Kyoko Manabe
* Yoshio Tsuchiya som Dr. Otani
* Kyoko Ai som dronningen av Kilaaks.
* Andrew Hughes som Dr. Stevenson
* Kenji Sahara som Nishikawa, en kommandør. 
* Yoshibumi Tajima som general Sugiyama Tada.
* Haruo Nakajima som Godzilla
* Susumu Utsumi som kong Ghidorah
* Hiroshi Sekita som Anguirus.
* Teruoshi Nigaki as Rodan

## Eksterne lenker
* 
* Destroy All Monsters
Terror of Mechagodzilla

***Terror of Mechagodzilla*** (メカゴジラの逆襲, Mekagojira no Gyakushū) er en japansk film fra 1975 regissert av Ishirô Honda. Dette er den femtende filmen om det klassiske filmmonsteret Godzilla.

Også kjent under den engelske tittelen *Monsters from an Unknown Planet*.

## Handling
Etter hendelsene i Godzilla vs. Mechagodzilla, leter Interpol-agenter, ledet av inspektør Kusaka, etter Mechagodzilla på bunnen av Okinawa-havet. Ved å bruke ubåten Akatsuki håper de å samle informasjon, men ubåten blir plutselig angrepet av en gigantisk dinosaur som heter Titanosaurus. Interpol begynner å etterforske hendelsen videre. Ved hjelp av marinbiolog Akira Ichinose sporer de opp Titanosaurus til en tilbaketrukket, sprø forsker ved navn Shinzô Mafune, som ønsker å ødelegge hele menneskeheten.

De møter igså Mafunes datter, Katsura. Hun forteller at faren hennes er død, og at hun brente alle notatene om den gigantiske dinosauren etter farens anmodning. Men Mafune lever fremdeles. Han får besøk av en venn, Tsuda, som blir med på å bygge en ny Mechagodzilla (som er enda kraftigere enn originalen) i håp om å utslette hele menneskeheten.

Men ting blir mer komplisert når Ichinose blir forelsket i Katsura, og uforvarende gir henne Interpol sin informasjon mot Titanosaurus, den nye Mechagodzilla og romvesenene. Det blir også oppdaget at Katsura faktisk er en kyborg, når hun ble operert etter å ha blitt nesten drept under et av farens eksperimenter når hun var barn. De slipper løs en Titanosaurus, men en Godzilla ankommer for å bekjempe Titanosaurus.

## Skuespillere
* Katsuhiko Sasaki som Akira Ichinose
* Tomoko Ai som Katsura Mafune
* Akihiko Hirata som Dr. Shinzo Mafune
* Katsumasa Uchida som Jiro Murakoshi, Interpol-agent
* Gorō Mutsumi som Mugal.
* Toru Ibuki som Tsuda.
* Kenji Sahara som General Segawa
* Tadao Nakamaru som Interpol-agent.
* Akinori Umezu som en ung gutt.
* Toru Kawai som Godzilla
* Kazunari Mori som Mechagodzilla
* Tatsumi Fuyamoto som Titanosaurus

## Eksterne lenker
*
The Covenant

***The Covenant*** er en skrekkfilm/thriller fra 2006, regissert av Renny Harlin. Filmen er basert på boken *[[The Covenant (roman)|The Covenant]]* av Aron Coleite og Tone Rodriguez.

## Handling
Caleb Danvers, Pogue Parry, Reid Garwin og Tyler Simms er studenter ved Spencer Academy. De omtales som «Sons of Ipswich» (norsk: «Sønner av Ipswich»), fordi de alle nedstammer fra fem familier i småbyen Ipswich som i kolonitidens Amerika var kjente utøvere av heksekraft. De fem familiene bosatte seg i Ipswich på 1600-tallet. På sin trettenårsdag opplevde hver av de fire guttene at også de var i besittelse av magiske krefter, og med årene har trolldomskreftene bare blitt sterkere. Den vil kulminere når de fyller atten år.

Da liket av en student blir oppdaget etter en fest, begynner hemmelighetene å komme for en dag, noe som truer med å bryte taushetsløftet som har beskyttet familiene i hundrevis av år.

## Skuespillere
* Steven Strait i hovedrollen som Caleb Danvers
* Sebastian Stan som Chase Collins, en ny student ved Spencer Academy.
* Laura Ramsey som Sarah Wenham, en student ved Spencer Academy som flyttet dit fra Boston.
* Taylor Kitsch som Pogue Parry, den eldste av «Ipswich-sønnene»
* Jessica Lucas som Kate Tunney, Pogues kjæreste
* Toby Hemingway som Reid Garwin, en av de fire «Ipswich-sønnene»
* Chace Crawford som Tyler Simms, den yngste av «Ipswich-sønnene»
* Kyle Schmid som Aaron Abbot, student ved Spencer Academy
* Sarah Smyth som Kira Snider, Aarons kjæreste.
* Wendy Crewson som Evelyn Danvers, Calebs alkoholiserte mor
* Stephen McHattie som William Danvers III, Calebs far
* Kenneth Welsh som Provost Higgins, rektor ved Spencer Academy
* Jon McLaren som Bordy Becklin

## Eksterne lenker
* 
*
The Return of Godzilla

***The Return of Godzilla*** (ゴジラ, Gojira) er en japansk film fra 1984 regissert av Koji Hashimoto. Dette er den sekstende filmen om det klassiske filmmonsteret Godzilla.

## Handling
Et japansk fiskefartøy Yahata-Maru blir fanget i sterke strømmer utenfor øya Daikoku. Når båten driver i land, kommer et gigantisk monster ut av en vulkan på øya. Noen dager senere seiler reporter Goro Maki i området og oppdager fartøyet intakt, men forlatt. Han oppdager at hele mannskapet har dødd bortsett fra Hiroshi Okumura, som var hardt skadd. Plutselig angriper et gigantisk monster ham, men han blir reddet av Okumura. I Tokyo innser Okumura at monsteret var en ny Godzilla. Maki ønsker å skrive en artikkel. Men nyheten om Godzillas retur holdes hemmelig, og artikkelen hans blir aldri trykket. Maki besøker professor Hayashida, hvis foreldre forsvant i Godzilla-angrepet i 1954. Hayashida beskriver Godzilla som et levende, uovervinnelig atomvåpen som kan forårsake masseødeleggelse. 

En sovjetisk ubåt blir ødelagt i Stillehavet. Sovjeterne tror angrepet ble utført av USA, og det følger en diplomatisk krise som risikerer å eskalere til atomkrig. Japanerne avslører at Godzilla sto bak angrepet. Et nytt våpen blir avslørt, Super X, en flygende festning som skal forsvare Tokyo. Godzilla angriper et atomkraftverk i Shizuoka Prefektur. Men monsteret blir distrahert av en flokk fugler, og forlater anlegget. Hayashida, sammen med geolog Minami, tror at Godzilla kan lokkes tilbake til Mount Mihara på Ōshima-øya av et lignende fuglesignal.

Statsminister Mitamura møter utsendinger fra Sovjet og USA. Men sovjetene har deres egne planer for å hindre trusselen fra Godzilla, og et sovjetisk skip i Tokyo havn forbereder seg på å skyte ut en kjernefysisk missil i tilfelle Godzilla angriper dem. Godzilla blir observert på vei mot Tokyo, og forårsaker massee-vakuering. Det japanske militæret angriper Godzilla, men klarer ikke å stoppe dens fremskritt. Kampen forårsaker skade på det sovjetiske skipet, og starter en nedtelling for rakett-oppskyting. Kapteinen dør når han forsøker å stoppe raketten fra å avfyres. 

## Skuespillere
* Ken Tanaka som Goro Maki
* Yasuko Sawaguchi som Naoko Okumura
* Yosuke Natsuki som Professor Makoto Hayashida
* Keiju Kobayashi som Japans statsminister Seiki Mitamura
* Shin Takuma som Hiroshi Okumura
* Eitaro Ozawa som finansminister Taizo Kanzaki
* Hiroshi Koizumi som Professor Minami
* Mizuho Suzuki som minister Seiichi Emori
* Taketoshi Naito som Hirotaka Takegami
* Junkichi Oritomo som offiser i det japanske militæret.
* Kenpachiro Satsuma som Godzilla

## Eksterne lenker
*
Sysco

**Sysco AS**  ble stiftet i Haugesund i Norge 2. juli 2004, og er et teknologiselskap som har spesialisert seg innen energisektoren. Selskapet tilbyr programvare, konsulenttjenester, drift -og overvåkingstjester. Sysco har over 250 ansatte fordelt på åtte kontorer i Norge, Sverige og Danmark, og eies av det norske investeringsselskapet Credo Partners med Ferd som største investor. Sysco-konsernet er også majoritetseier i selskapene Basecare (København), Upbase (Stockholm) og Upsys (Upsala). 

Dagfinn Ringås er administrende direktør. Selskapet er eid av det norske investeringsselskapet Credo Partners, med Ferd og nøkkelansatte som største investorer.

## Referanser


## Eksterne lenker
Syscos hjemmeside
Rentes rente

**Rentes rente** oppstår når rente legges til saldoen på et innskudd eller lån slik at den tillagte renten også vil forrentes.

Eksempelvis kan man tenke seg at det står kr 1 000 i banken i ett år til 7 % rente og vokser til kr 1070 ved første årsskifte. Året etterpå har beløpet igjen vokst med 7 % og er ikke kr 1140, men 1144,90 fordi renten tilfaller også forrige års rente. På grunn av rentesrenten kan sparing gi god utbetaling ved høy rente, hvis ikke gevinsten spises opp av skatt og inflasjon.

Tilsvarende vil gjeld ofte oppleves som vanskelig å få til å gå ned, mens man blir hjulpet av skattefradrag og inflasjon. Det er derfor et godt råd alltid å betale forfalte renter før de blir lagt til gjelden.

## Beregning
Hvis man antar at rentesatsen er konstant, og renteutbetalingene skjer med regelmessige mellomrom, kalt terminer, kan man beregne beløpet som opprinnelig kapital har «vokset til» etter et gitt antall terminer, ved:
:K_n = K_o \cdot \left( 1+r/100 \right)^n
hvor
* n er antallet terminer,
* r er renten pr. termin, gitt i prosent,
* K_0 er opprinnelig kapital og
* K_n er kapitalens størrelse etter n terminer.

## Sparing
Fast sparebeløp pr. termin:
:S_n = a_i \cdot \left( \frac{(1 + r/100)^n -1}{1 + r/100 -1} \right) ved siste innskudd.
:S_n = a_i \cdot (1 + r/100) \cdot \left( \frac{(1 + r/100)^n -1}{1 + r/100 -1} \right) ved utløpet av siste termin.
hvor 
* S_n er totalt oppspart beløp,
* a_i er innskudd pr. termin,
* r er rente pr. termin, gitt i prosent og
* n er antall terminer (eller år).

## Referanser
Nenad Bogdanović

**Nenad Bogdanović** (serbisk kyrillisk: Ненад Богдановић) (født 12. mai 1954, død 27. september 2007) var borgermester av Beograd fra oktober 2004 til sin død. Han døde 27. september 2007 av kreft, 53 år gammel.

## Referanser
Taylor Hawkins

**Oliver Taylor Hawkins** (1972–2022) var en amerikansk musiker som var trommeslager i rocke&shy;bandet Foo Fighters. 

Før han ble med i Foo Fighters var han trommeslager for Alanis Morissette. I 2005 ble han kåret til «Best Rock Drummer» av det britiske tromme&shy;magasinet *Rhytm*.

Hans første album med Foo Fighters var There Is Nothing Left to Lose, og siden deltok han på ytterligere syv offisielle album. På noen få sanger var han hovedvokalist for Foo Fighters og bidro også med piano på noen innspillinger. 

Ved siden av spilte han trommer og sang i Taylor Hawkins and the Coattail Riders og the Birds of Satan. Han har spilt flere ganger med Brian May fra Queen og de deltok på en nyutgivelse av Dennis Wilson sitt album Pacific Ocean Blue . Han har også vært studiomusiker for Miley Cyrus, Elton John og Slash.

Han døde av hjertestans i Colombia på turné med Foo Fighters i 2022.

Etter hans død har Foo Fighters fortsatt med først Josh Freese og så Ilan Rubin som trommeslager, men ved enkelte konserter har også hans sønn Shane Hawkins spilt trommer på noen sanger. Shane har også overtatt hans rolle som trommeslager i coverbandet Chevy Metal.

## Referanser


## Eksterne lenker
* 
* 
* 
* 
* Hawkin's Poor Brain – En samling intervju med Taylor (engelsk)
Fylkesvei 3098

**Fylkesvei 3098** går mellom Teige i Tønsberg og Borgheim på Nøtterøy i Færder kommune.

Frem til 2019 hadde veien betegnelsen  fylkesvei 428 (Vestfold).

## Kommuner og knutepunkter

## Referanser


## Eksterne lenker
* Vegvesenets vegkart 
*
Andreas Tylden

**Andreas Tylden** (født 1978) er en norsk musiker, journalist og art director. Han var vokalist i det norske hardcore-, punk-, screamobandet JR Ewing i perioden 1998–2006, var også med på å starte opp heavy metal-bandet Thunderbolt i 1998 som gitarist, har vært sessionbassist for det norske bandet Amulet på platen *Freedom Fighters* (2003) og i 2007 startet han opp ALTAAR med støymusiker Sten Ove Toft.

I 2006 medvirket Tylden i Joachim Triers film ''Reprise'' der han spilte den eksentriske gitaristen «Rune» i punkbandet «Kommune» og retrofadesen «The Mondo Topless».

Han er sønn av platedirektør Audun Tylden.

Tylden overtok høsten 2008 rollen som konstituerende redaktør i gratisavisen Natt&Dag og har siden jobbet som sjefredaktør og publisher.

## Banddeltagelser
* One Tail, One Head (2010–)
* Altaar (2007–)
* JR Ewing (1998–2006)
* Diediedie (2003–)
* Thunderbolt (2000–2002)
* The Goodtimes (1999–2001)
* Lash Out (1997–1999)
* Justice 66 (2000)
* Uttershaw/ Blockhead (1996–1998)

## Diskografi
* Dødsønske Kassett 
* Maelstrom cd/lp 
* Ride Paranoia cd/lp
* Laughing With Daggers 7"
* Freedom Fighters cd/lp
* Split m/ This Machine Kills 7"/12"/cds
* Demons & Diamonds cd
* The Perfect Drama mcd/10"
* Calling In Dead cd/lp
* The Singles Collected cd
* JR Ewing/Break split 7"
* JR Ewing/SYC split 7"
* integritas.consonantia.claritas 7"
* Uttershaw 7"
* Uttershaw demo
* DieDieDie demo

## Gjesteopptredener
* Kvelertak, S/T, vokal
* Wolves Like Us, "Late Lov", vokal

## Referanser


## Eksterne lenker
* 
*
Eduardo Duhalde

**Eduardo** Alberto **Duhalde** Maldonado (født 5. oktober 1941 i Lomas de Zamora) er en argentinsk politiker. Han var Argentinas president fra 2. januar 2002 til 25. mai 2003.

## Referanser


## Eksterne lenker
* Utførlig biografi (på spansk)
Orion-armen

**Orion-armen** er en mindre spiralarm av Melkeveigalaksen. Solsystemet inkludert Jorden ligger i denne.

Orion-armen har fått navn fordi sett fra Jorden ligger den nær stjernebildet Orion. Armen ligger mellom Skytten-armen og Persevs-armen som hver seg er to av de 4 hovedarmene i galaksen.
Solsystemets plass i dette er tilnærmet 8 000 parsec eller 26&nbsp;000 ± 1&nbsp;400 lysår fra galaksesenteret. På illustrasjonen kalles Orionarmen Local Spur og er farget brun, med solen som en gul flekk i denne.

## Eksterne lenker
*
Pausanias (general)

**Pausanias** (gresk: &#928;&#945;&#965;&#963;&#945;&#957;ί&#945;&#962;) var en spartansk general i det 5. århundre f.Kr. Han var nevø av Leonidas I og tjente som regent etter sin onkels død, siden sønnen til Leonidas, Pleistarkos, fremdeles var mindreårig. Han var ansvarlig for den greske seieren over Mardonios og perserne i slaget ved Plataiai i 479 f.Kr. og var leder for det hellenske forbund som ble opprettet for å gjøre motstand mot den persiske aggresjonen i perserkrigene.

Etter de greske seirene ved Plataiai og slaget ved Mykale, mistet spartanerne interessen for å frigjøre de greske byene i Lilleasia. Men da det ble klart at Athen ville dominere det hellenske forbundet i Spartas fravær, sendte Sparta Pausanias tilbake for å lede forbundets militærvesen.

Pausanias ble i 478 f.Kr. mistenkt for å konspirere med perserne mens han var spartansk regent og tilbakekalt til Sparta. Han ble frikjent og forlot Sparta på en trirem fra byen Hermione. Pausanias tok Bysantium og løslatte noen av krigsfangene som var venner og forbindelser av kongen av Persia. Etterpå hevdet han at fangene hadde flyktet. Han sendte et brev til kong Xerxes I (sønn av Dareios I) hvor han sa at han ønslet å gjøre ham en tjeneste, at han ønsket å gifte seg med kongens datter og hjelpe til med å føre Sparta og Hellas under persisk kontroll.

Etter at han mottok et brev fra Xerxes hvor han gikk med på planene, begynte Pausanias å kle seg i persiske klær og oppføre seg etter persiske skikker. Mange spartanske allierte sluttet seg til den athenske siden på grunn av Pausanias' arroganse. Spartanerne kalte ham igjen tilbake, og Pausanias returnerte siden han ikke ønsket å bli mistenkt for persiske sympatier. Da han ankom Sparta, fengslet eforene ham, men han ble senere løslatt. Ingen hadde nok bevis til å dømme et medlem av kongefamilien, selv om noen heloter vitnet om at han hadde tilbudt enkelte heloter frihet dersom de sluttet seg til ham i et opprør. 

En av budbringerne som Xerxes og Pausanias hadde brukt til å kommunisere åpnet brevet og gav nesten nok beviser som de spartanske eforene trengte. Senere overvåket de Pausanias for å sikre at bevisene var sikre, de hadde bestemt seg for å arrestere Pausanias i gaten, men han ble tipset om dette og flyktet ved å løpe til et tempel. Eforene barrikaderte dørene, satte vakter utenfor og forsøkte å sulte ham ut. Da Pausanias var døden nær, bar de ham ut, og så snart han kom utenfor, døde han. Etter å ha gravlagt ham i nærheten, fortalte guden ved Delfi, Apollon, dem at de skulle flytte Pausanias' grav til stedet hvor han døde. (Thukydid 1.128-136) Kimon og athenerne ble så ledere av det hellenske forbundet som gav dem makt til å opprette det athenske sjøforbundet.

## Referanser


## Litteratur
* William T. Loomis: *Pausanias, Byzantion and the Formation of the Delian League. A Chronical Note.* In: *[[Historia (Zeitschrift)|Historia]].* Band 39, 1990, S. 487–492.

## Eksterne lenker
* Biographie des Cornelius Nepos
Barkespade

**Barkespade** eller **barkejern** er et grovt verktøy for å flekke barken av trær med håndkraft. Barkespaden består av et flatt jern montert på et skaft.

Bladet var oftest rett, siden buet blad ga dårligere styring. Det var forskjell på barking sommerstid og på vinteren. Sommerstid kunne en ha barkespader med lengre skaft (110–120&nbsp;cm) og lettere vekt på selve barkespaden uten skaft (0,5 - 0,7&nbsp;kg). Vinterstid var gjerne vekten 0,7–1&nbsp;kg og lengden på skaftet ned mot 90&nbsp;cm.

Den var alminnelig i skogbruk før i tiden, og til en viss grad i bruk så seint som på 70-tallet. I dagens skogbruk fjernes barken maskinelt.

## Referanser
Aristagoras

**Aristagoras** var lederen for den greske bystaten Milet i slutten av 500-tallet f.Kr. og begynnelsen av 400-tallet f.Kr.

Han var sønn til Molpagoras og svigersønn (og nevø) til Histiaios som perserne hadde plassert som tyrann i Milet. Aristagoras fikk kontroll over byen da Histiaios ble utnevnt som rådgiver for den persiske kong Dareios. Da Naxos gjorde opprør i 502 f.Kr., ba de persiske overherrene på øya Aristagoras om hjelp, og han gikk med på dette siden han antok at han ville bli anerkjent som hersker over øya. Han allierte seg med Artafernes, den persiske satrapen i Lydia, og fikk en flåte. Aristagoras kranglet med admiralen Megabates under invasjonen som så informerte innbyggerne på Naxos om at flåten var på vei.

Invasjonen slo feil og alliansen med Artafernes falt fra hverandre. I et forsøk på å redde seg selv fra Persias vrede, begynte han å planlegge et opprør med mileterne og andre jonere. Imens håpet Histiaios fra sin post i Persia å begynne sitt eget opprør i Milet slik at perserne ville knuse det og gjeninnsette ham som tyrann. I Miletos fikk Aristagoras i 499 f.Kr. støtte av de fleste av innbyggerne med unntak av historikeren Hekataios. Et demokrati ble etablert og snart gjorde også andre joniske byer opprør mot perserne. Dermed startet det joniske opprøret.

Aristagoras reiste så til fastlandet i Hellas for å skaffe støtte til opprøret. I Sparta møtte han kong Kleomenes I og hevdet at en forebyggende invasjon av Persia ville bli enkel, der var mange rikdommer på veien og hovedstaden Susa var «bare» tre måneder unna. Kleomenes forkastet dette tilbudet, men Aristagoras lyktes bedre i Athen, siden det var enklere å overbevise en forsamling på tusenvis av athenere enn det var å overbevise en spartansk konge, ifølge Herodotos.

Med athensk hjelp ledet Aristagoras angrepet på Sardis, den persiske hovedstaden i Jonia. Men da det joniske opprøret til slutt ble slått ned og Histaios var gjeninnsatt som tyrann, flyktet Aristagoras til Thrakia hvor han forsøkte å etablere en koloni ved elven Strymon på samme sted som den senere athenske kolonien Amfipolis. Han ble drept av trakerne mens han angrep en av de trakiske nabolandsbyene.

## Referanser


## Eksterne kilder
*
*
*
Nigeria Professional Football League

**Nigeria Professional Football League** er det høyeste nivået på nasjonal fotball i Nigeria. Den het *Nigeriansk 1. divisjon* frem til 2004.

## CAF-ranking (2021/22)
*CAF rangerer ligaene etter de siste fem års prestasjoner i [[Afrikas Champions League]] og [[CAF Confederation Cup]].*

## Struktur
Ligaen består av 20 lag der de 4 dårligste rykker ned til 1. divisjon. Denne divisjonen er delt opp i 2 avdelinger, *1 divisjon Avd A* og *1 divisjon avd B*.

## Vinnere

*1972 : Mighty Jets (Jos)
*1973 : Bendel Insurance (Benin City)
*1974 : Rangers International (Enugu)
*1975 : Rangers International (Enugu)
*1976 : Shooting Stars FC (Ibadan)
*1977 : Stationery Stores (Ingen offisiell vinner, 1. plass ble avgjort på myntkast.) Stationery Stores, men Rangers International deltok i mesterligaen
*1978 : Racca Rovers (Kano)
*1979 : Bendel Insurance (Benin City)
*1980 : Shooting Stars FC (Ibadan)
*1981 : Rangers International (Enugu)
*1982 : Rangers International (Enugu)
*1983 : Shooting Stars FC (Ibadan)
*1984 : Rangers International (Enugu)
*1985 : New Nigeria Bank (Benin City)
*1986 : Leventis United (Ibadan)
*1987 : 
*1988 : 
*1989 : 
*1990 : 
*1991 : Julius Berger
*1992 : Stationery Stores
*1993 :  
*1994 : BCC Lions 
*1995 : Shooting Stars FC 
*1996 : Udoji United
*1997 : Eagle Cement 
*1998 : Shooting Stars FC
*1999 : Lobi Stars  
*2000 : Julius Berger 
*2001 : 
*2002 : 
*2003 : 
*2004 : Dolphins FC
*2005 : 
*2006 : Ocean Boys FC
*2007 : 
*2008 : 
*2009 : Bayelsa United
*2010 :  
*2011 : Dolphins
*2012 : 
*2013 : 
*2014 : 
*2015 : 
*2016 : Rangers International
*2017 : Plateau United
*2018 : Lobi Stars
*2019 : 
*2019/20 : *Avlyst*
*2020/21 : 
*2021/22 : 
*2022/23 : 

## Eksterne lenker
* 
* NigeriaSports.com
* rsssf.com – Turneringshistorikk
Halifax Town AFC

**Halifax Town Association Football Club** var en engelsk fotballklubb som ble oppløst i 2008. Klubben ble stiftet i 1911, ble valgt inn i The Football League i 1921 og ble degradert fra The Football League i 2002. «The Shaymen», som var kallenavnet til Halifax Town, spilte hjemmekampene sine på The Shay i Halifax. Byen Halifax ligger i den engelske regionen Yorkshire og Humber.
Pga økonomiske problemer ble klubben degradert tre divisjoner i 2008.

Klubben ble oppløst mai 2008 og en ny klubb, F.C. Halifax Town ble startet opp med de samme eierne.  Den fikk lov til å spille i Northern Premier League Division One North (nivå 8) i sesongen 2008-09.

## Meritter
*Beste ligaresultat: Nr. 3 i 3. divisjon i 1970/71.
*Nr. 2 i 3. divisjon (nord) i 1934/35.
*Nr. 2 i 4. divisjon i 1968/69.
*Beste resultat i FA-cupen: 5. runde i 1933 og 1953.
*Beste resultat i Ligacupen: 4. runde i 1964.
*Vant Conference National i 1997/98.

## Klubbrekorder
*Største ligaseier: 6-0 over Bradford Park Avenue i 3. divisjon (nord) den 3. desember 1955 og 6-0 over Doncaster Rovers i 4. divisjon den 2. november 1976.
*Største tap: 0-13 mot Stockport County i 3. divisjon (nord) den 6. januar 1934.
*Tilskuerrekord: 36 885 mot Tottenham Hotspur i 5. runde av Fa-cupen den 15. februar 1953.

## Referanser


## Kilder
* Rollin, Glenda & Rollin, Jack: *ROTHMANS FOOTBALL YEARBOOK 2000-01* (side 182-183).  Headline Book Publishing, London. ISBN 0-7472-7232-8
Fylkesvei 3130

**Fylkesvei 3130** går mellom Toverød i Sandefjord og Askehaug i Tønsberg kommune.

Frem til 2019 hadde veien betegnelsen  fylkesvei 520 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Godzilla vs. Biollante

***Godzilla vs. Biollante*** (ゴジラVSビオランテ,) er en japansk film fra 1989 regissert av Kazuki Omori. Dette er den syttende filmen om det klassiske filmmonsteret Godzilla.

## Handling
I etterkant av Godzillas angrep på Tokyo, blir monsterets celler i hemmelighet levert til Saradia Institute of Technology and Science, hvor de skal slås sammen med genetisk modifiserte planter i håp om å forvandle en ørken i Saradia til fruktbart land og avslutte landets økonomiske avhengighet av oljebrønner. Dr. Genshiro Shiragami og datteren hans, Erika, blir vervet for å hjelpe til med prosjektet. En terrorist-bombe ødelegger imidlertid deres laboratorium, ødelegger cellene og dreper Erika.

I 1990 har Shiragami returnert til Japan og slått sammen noen av Erikas celler i forsøk på å bevare sjelen hennes. Forsker Kazuhito Kirishima og løytnant Goro Gondo fra Japans forsvar ruker Godzilla-cellene for å lage "Anti-Nuclear Energy Bacteria" og håper dette kan brukes som våpen mot Godzilla hvis monsteret kommer tilbake. De forsøker å rekruttere Shiragami for å hjelpe dem, men blir avvist. En eksplosjon fra fjellet Mihara forårsaker jordskjelv over hele området, inkludert Shiragamis hjem.

Shiragami får tilgang til Godzilla-cellene, som han i hemmelighet blander med en rose. Men om natten bryter en rivaliserende bedrift Bio-Major og agenter fra Saradia seg inn i Shiragamis laboratorium. Men de blir angrepet av en stor plante-lignende skapning som senere rømmer til en innsjø, og blir kalt "Biollante" av Shiragami. Agenter fra Bio-Major planter eksplosiver rundt fjellet Mihara, og advarer om å detonere dem hvis kravene deres ikke blir innfridd. Sprengstoffene blir detonert, og Godzilla blir løslatt. Godzilla går til nærmeste kraftverk for å fylle på tilførselen av atomenergi. Godzilla ankommer sjøen for å engasjere Biollante i kamp.

## Skuespillere
* Kenpachiro Satsuma som Godzilla
* Kunihiko Mitamura som Kazuhito Kirishima
* Yoshiko Tanaka som Asuka Okochi
* Masanobu Takashima som Major Sho Kuroki
* Megumi Odaka som Miki Saegusa
* Kōji Takahashi som Dr. Genichiro Shiragami
* Toru Minegishi som korporal Goro Gondo
* Toshiyuki Nagashima som direktør Seiichi Yamamoto

## Eksterne lenker
*
Puerto Rico (Gran Canaria)

**Puerto Rico** er en by i Mogán kommune på sørkysten av Gran Canaria. Gran Canaria er den nest sørligste i den spanske øygruppen Kanariøyene i Atlanterhavet. 

Byen regnes som det mest solrike stedet på Gran Canaria. Maksimumstemperaturene ligger på rundt 20-25 grader om vinteren. 

Byen domineres av turistnæringen, med mange hoteller og utesteder, ett stort kjøpesenter og flere badestrender.

Byen hadde i 2015 4.242 innbyggere.

Puerto Rico Panorama.jpg|Panorama av Puerto Rico på Gran Canaria. Turistanleggene dominerer byen.


## Referanser


## Eksterne lenker
* Informasjon om Gran Canaria
* Alt om Gran Canaria 
* Nyttig informasjon om Gran Canaria
RM

**RM**, **Rm**, **rM** og **rm** har forskjellige betydninger:

## RM
*Forkortelse for ringgit, valutaen i Malaysia
*Forkortelse for Royal Marines
*Forkortelse for restaurant- og matfag, et utdanningsprogram i videregående skole.
*Koreansk rapper og låtskriver. Medlem av den koreanske guttegruppen Bangtan Sonyeondan (BTS)

## Rm

Rm brukes ofte som forkortelse for Real-master

## rM

## rm
Kommando for å fjerne filer i Unix/Linux
Godzilla vs. King Ghidorah

***Godzilla vs. King Ghidorah*** (ゴジラVSキングギドラ) er en japansk film fra 1991 regissert av Kazuki Omori. Dette er den attende filmen om det klassiske filmmonsteret Godzilla.

## Handling
I 1992 skriver science fiction-skribent Kenichiro Terasawa en bok om Godzilla. I februar 1944 ble en gruppe japanske soldater reddet av en mystisk dinosaur, når de ble truet av amerikanske soldater. Han tror at denne dinosauren senere ble mutert til Godzilla etter en hydrogenbombe-test på øya. Yasuaki Shindo, en velstående forretningsmann som befalte de japanske soldatene på øya Lagos, bekrefter at dinosauren faktisk eksisterte. I mellomtiden lander en UFO på Fuji-fjellet. Når det japanske militæret etterforsker saken, blir de møtt av Wilson, Grenchiko, Emmy Kano og android M-11. De besøkende, kjent som "futurianerne" forklarer at de er mennesker fra år 2204, hvor Godzilla har ødelagt Japan fullstendig.

Futurianerne planlegger å reise tilbake i tid, til 1944, og fjerne dinosauren fra øya Lagos før øya blir bestrålt i 1954. De tror at dette kan forhindre mutasjonen av skapningen som ble til Godzilla. Emmy føler sympati for folket i Japan, og avslører sannheten bak futurianernes oppdrag: I fremtiden er Japan en økonomisk supermakt som har overgått USA, Russland og Kina. Futurianerne reiste tilbake i tid for å endre historien og forhindre Japans fremtidige økonomiske dominans ved å bruke kong Ghidorah for å ødelegge hele Japan. Samtidig planla de å utradere Godzilla fra historien, slik at monsteret aldri kan utgjøre noen trussel mot planene deres.

## Skuespillere
* Kōsuke Toyohara som Kenichiro Terasawa
* Anna Nakagawa som Emmy Kano
* Megumi Odaka som Miki Saegusa
* Katsuhiko Sasaki som Professor Hironori Mazaki
* Akiji Kobayashi som Ryuzo Dobashi
* Tokuma Nishioka som Takehiko Fujio
* Yoshio Tsuchiya som Yasuaki Shindo
* Kiwako Harada som Chiaki Morimura
* Kenji Sahara som Takayuki Segawa
* So Yamamura som statsminister i Japan.
* Chuck Wilson som Wilson
* Richard Berger som Grenchiko
* Robert Scott Field som M-11, en android
* Koichi Ueda som Masukichi Ikehata.
* Kenpachiro Satsuma som Godzilla
* Hurricane Ryu som King Ghidorah

## Eksterne lenker
*
Fylkesvei 523 (Vestfold)

**Fylkesvei 523 i Vestfold** gikk mellom Hesby og Auli i Tønsberg kommune.

Traséer: Hesby – Sem (1,0&nbsp;km), Semsbyen – Auli (0,3&nbsp;km)

Før den nye E18 ble tatt i bruk forbi Sem var veien del av riksvei 312.

2019 ble veien del av fylkesvei 312 henholdsvis erstattet av fylkesvei 3132.

## Kommuner og knutepunkter

* Tem bru (17,5 m) over Merkedamselva
* Semsbyveien fra Sem mot  Tassebekk i Sandefjord, felles trasé til Semsbyen
* Semsbyveien fra Semsbyen mot  Kjærnes

## Referanser


## Eksterne lenker
* Vegvesenets vegkart
Godzilla vs. Mechagodzilla II

***Godzilla vs. Mechagodzilla II*** (ゴジラVSメカゴジラ) er en japansk film fra 1993 regissert av Takao Okawara. Dette er den tjuende filmen om det klassiske filmmonsteret Godzilla.

## Handling
I 1996, etter at SpaceGodzilla døde, reiser Miki Saegusa fra FNs Godzilla Countermeasures Center (UNGCC) til Birth Island for å undersøke Godzilla og Little Godzilla, bare for å finne hele øya ødelagt og begge monstrene har forsvunnet. Ikke lenge etterpå dukker Godzilla opp igjen i Hong Kong, kroppen er dekket av glødende lava-lignende utslett. Japans forsvar ansetter høyskole-student Kenkichi Yamane, barnebarnet til Dr. Kyohei Yamane, i forsøk på å løse mysteriet om Godzilla.

Yamane mistenker at Godzillas hjerte, som fungerer som en kjernefysisk reaktor, gjennomgår en kjernefysisk nedsmelting som et resultat av at Godzilla absorberer energien frigjort fra Birth Island som hadde blitt utløst av et vulkan-utbrudd. Yamane tror at hvis Godzillas temperatur når 1200&nbsp;°C, vil monsteret eksplodere med en styrke 1 000 ganger større enn alle atomvåpen til sammen. Dette kan være varmt nok til å antenne jordens atmosfære, og redusere planetens overflate til aske.

Japans forsvar bruker et kjernefysisk våpen, Super X III, i forsøk på å reversere Godzillas selvødeleggelse. Men nedsmeltingen kan ikke forhindres. I mellomtiden oppdager forskere at våpen som ble brukt mot den opprinnelige Godzilla i 1954, har mutert til en koloni av prekambriske organismer som ligger i dvale. Skapningene kombineres i flere krabbe-lignende skapninger i menneske-størrelse. Etter flere dødelige trefninger mot militæret smelter skapningene, kalt "Destoroyah" sammen til en enkelt samlet form, som deretter forvandles til sin flygende form og forlater området. Miki Saegusa oppdager Little Godzilla - nå kalt Godzilla Junior - som har vokst betydelig som et resultat av ødeleggelsen av Birth Island. Miki får ordre om å lokke Godzilla Junior til Tokyo, i håp om at Godzilla følger etter dem og kan bli drept av Destoroyah.

## Eksterne lenker
*
Godzilla vs. Mothra

***Godzilla vs. Mothra*** (ゴジラVSモスラ) er en japansk film fra 1992 regissert av Takao Okawara. Dette er den nittende filmen om det klassiske filmmonsteret Godzilla.

## Handling
I 1992, etter hendelsene til Godzilla vs. King Ghidorah, krasjer en meteor i Boningropa og vekker Godzilla. Seks måneder senere blir forsker Takuya Fujito arrestert etter å ha stjålet en eldgammel gjenstand. Senere tilbyr en representant for den japanske statsministeren å få alle anklager mot ham henlagt dersom Takuya utforsker Infant Island med sin eks-kone, Masako Tezuka og Kenji Ando, ​​sekretær for bedriften Marutomo. Etter at de ankommer øya, finner de en hule som inneholder en skildring av to gigantiske insekter i kamp. De oppdager også et gigantisk egg og ett par humanoider kalt Cosmos. De mener at egget tilhører Mothra. 

Cosmos forteller om en eldgammel sivilisasjon som forsøkte å kontrollere jordens klima, og dermed provoserte jorden til å skape Battra, som ble ukontrollerbar, og begynte å skade selve planeten som skapte ham. Mothra, en annen beskytter av jorden, slåss en apokalyptisk kamp med Battra, som til slutt tapte. Cosmos forklarer hvordan meteorene avdekket Mothras egg, og kan ha vekket Battra - som fremdeles er forbitret over menneskehetens innblanding i jordens naturlige orden. Marutomo-selskapet sender et frakteskip til Infant Island for å hente egget, tilsynelatende for å beskytte det. Men Godzilla dukker opp og ønsker det nylig klekkede Mothra-larven. Battra, også som en larve, dukker snart opp og blir med i kampen. 

## Eksterne lenker
*
Godzilla vs. SpaceGodzilla

***Godzilla vs. SpaceGodzilla*** (ゴジラVSスペースゴジラ) er en japansk film fra 1994 regissert av Kensho Yamashita. Dette er den tjueførste filmen om det klassiske filmmonsteret Godzilla.

## Handling
En "SpaceGodzilla" blir født i verdensrommet, og tar seg raskt til jordkloden, og ødelegger en NASA-romstasjon. I mellomtiden kommer medlemmer fra FN til Birth Island for å plante en tankekontroll-enhet på Godzilla. En ny enhet fra det japanske militæret kalt M.O.G.U.E.R.A. blir også sendt for å avlytte SpaceGodzilla. Men SpaceGodzilla angriper Little Godzilla. Godzilla griper inn, men blir overveldet av SpaceGodzilla, og er maktesløs i å stoppe klonen sin fra å fange Little Godzilla i et fengsel. 

SpaceGodzilla reiser deretter mot Japan, og Godzilla følger etter. Kort tid senere blir Miki bortført av Yakuza, og ført til deres base i Fukuoka fordi de ønsker å ta kontroll over Godzilla. Miki blir reddet før SpaceGodzilla dukker opp. M.O.G.U.E.R.A. kommer for å bekjempe SpaceGodzilla, men blir raskt slått tilbake. Det blir oppdaget at SpaceGodzilla forsøker å transformere jordens kjerne til en energi som SpaceGodzilla kan absorbere. Men dette kommer til å drepe hele planeten. 

## Skuespillere
* Megumi Odaka som Miki Saegusa
* Jun Hashizume som løytnant Koji Shinjo
* Zenkichi Yoneyama som løytnat Kiyoshi Sato
* Akira Emoto som major Akira Yuki
* Towako Yoshikawa som professor Chinatsu Gondo
* Yôsuke Saitô som Dr. Susumu Okubo
* Kenji Sahara som minister Takayuki Segawa
* Akira Nakao som kommandør Takaki Aso
* Kenpachiro Satsuma som Godzilla

## Eksterne lenker
*
Chatham

**Chatham** kan vise til:

## Steder

### I England
*Chatham (Kent)
**herunder Chatham Dockyard

### I USA
*Chatham (Chicago)
*Chatham (Illinois)
*Chatham (Iowa)
*Chatham (Louisiana)
*Chatham (Massachusetts)
*Chatham (Michigan)
*Chatham (New Hampshire)
*Chatham (New Jersey)
*Chatham Township (New Jersey)
*Chatham (New York)
*Chatham (Virginia)

*Chatham College i Pittsburgh
*Chatham Garden Theatre i New York City
*Chatham Square (Manhattan)
*Chatham Square (Orlando)
*Chatham Theatre i New York City

### I Canada
*Chatham (New Brunswick)
*Chatham-Kent i Ontario

### Andre land

*Chathamøyene, New Zealand
*Chatham Road, i Tsim Sha Tsui East, Hongkong
*Chatham Island er et tidligere navn på øya San Cristóbal (Galápagos) i Galápago-arkipelet

## Annet

*Jarl av Chatham, engelsk adelstittel
*Chatham House, tidligere Royal Institute of International Affairs
*Chatham (hest), australsk hesterase
*Chatham Standard tidssone, tidssone i New Zealand
*HMS «Chatham», femten skip i Royal Navy
Fylkesvei 1346

**Fylkesvei 1346** går mellom Berg kirke og Lundestad i Halden.

Frem til 2019 hadde veien betegnelsen fylkesvei 931 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Jani Liimatainen

**Jani Allan Kristian Liimatainen** (født 9. september 1980 i Kemi) er en finsk musiker. Han er mest kjent som den tidligere gitaristen i bandet Sonata Arctica. Liimatainen var medlem av Sonata Arctica fra bandet ble startet i 1996 og fram til 2007, da han ble kastet ut av bandet, grunnet av en militærtjeneste som ble unngått i flere år. Han var også med i bandet Altaria fra 2000 til 2005 som gitarist og keyboardspiller.

På Sonata Arcticas album *Reckoning Night* debuterte han også som sangskriver med sangen «My Selene». Han har også vært med (er med i?) et finsk pop/rock band kalt *sydänpuu* der han var sanger.

## Referanser


## Eksterne lenker
* 
*
Fylkesvei 921 (Østfold)

**Fylkesvei 921 i Østfold** gikk mellom Remmen og Tistedal i Halden. Veiens lengde var 8,5&nbsp;km.

2019 ble veien erstattet av fylkesvei 921 og fylkesvei 1336.

## Kommuner og knutepunkter

## Referanser
 

## Eksterne lenker
* Vegvesenets vegkart
Raidet på Medway

**Raidet på Medway**, også kjent som **slaget ved Medway** eller **slaget ved Chatham**, var et nederlandsk angrep på flere av de største skipene i Englands marine, som lå ved verftene på elven Medway utenfor Chatham i Kent, under andre anglo-nederlandske krig. 

Under Michiel Adriaenszoon de Ruyter nominelle kommando bombarderte og erobret nederlenderne Sheerness. De seilte så opp Themsen til Gravesend og deretter Medway til Chatham. Ved marineverftene brant de tre større og ti mindre skip, og tauet med seg HMS «Unity» og HMS «Royal Charles»; sistnevnte erobring var spesielt ydmykende for den engelske marinen fordi det var dens fremste flaggskip.

Raidet regnes gjerne som den største nederlandske sjøkrigsseier i historien, og som det verste engelske nederlaget. Det førte til at krigen sluttet kort tid etter, med gode vilkår for nederlenderne.
Hessens flagg

**Hessens flagg** er delt i rødt over hvitt.

Fargene i flagget er avledet av hovedmotivet i forbundslandets våpen, en løve stripet i hvitt og rødt på blått skjold. Dette våpenet ble innført som delstaten Hessens våpen 4. august 1948, men går tilbake til våpnene ført av Storhertugdømmet Hessen og etterfølgeren Volkstaat Hessen, sistnevnte konstituert etter den første verdenskrig. Begge disse førte også flagget i rødt over hvitt. Fargene rødt og hvitt ble offisielt nedfelt i artikkel 66 i forbundslandet Hessens grunnlov av 1. desember 1946. Nærmere bestemmelser fulgte i lov om delstatssymbolene av 4. august 1948. Her ble det fastsatt at flagget skal være i forholdet 3:5 og at statsflagget skal være rødt over hvitt og ha delstatsvåpenet i midten. Dette var nytt, da statsflagget i mellomkrigstiden, innført 5. juli 1923, var rødt-hvitt-rødt der de røde stripene var halvparten så brede som den hvite midtstripen. Flagget i rødt og hvitt, noen ganger i rødt, hvitt, rødt, går likevel hundre år lenger tilbake i tid. Det er kjent fra i alle fall 1820.  

Slektskapet med Thüringens flagg og våpen er åpenbart og skyldes gamle dynastiske forbindelser mellom de to landene.

## Litteratur
* Jörg-M. Hormann og Dominik Plaschke: *Deutsche Flaggen. Geschichte – Tradition – Verwendung*, 2006
* Harry D. Schurdel: *Flaggen und Wappen Deutschland*, 1995

## Eksterne lenker
* Gesetz über die Hoheitszeichen des Landes Hessen Vom 4. August 1948
Godzilla vs. Mechagodzilla

***Godzilla vs. Mechagodzilla*** er en japansk film fra 1974 regissert av Jun Fukuda. Dette er den fjortende filmen om det klassiske filmmonsteret Godzilla.

## Handling
I Okinawa får en Azumi-prestinne en visjon om at en by snart kommer til å bli ødelagt av et gigantisk monster. I mellomtiden oppdager Masahiko Shimizu en type metall som ikke finnes på jorden, og tar den med til professor Miyajima for undersøkelse. En utgravning ledet av Masahikos bror Keisuke avdekker et kammer fylt med eldgamle gjenstander og et vegg-maleri som bærer en illevarslende profeti: "Når et svart fjell dukker opp over skyene, vil et enormt monster oppstå og forsøke å ødelegge verden. Men når den røde månen setter seg og solen går opp i vest, skal to monstre dukke opp for å redde folket"

Keisuke møter arkeolog Saeko Kaneshiro, som oversetter profetien og tar en statue som ligner monsteret Kong Caesar for å studere videre. To menn følger etter dem, hvor den ene påstår å være reporter. Den andre mannen prøver å stjele statuen, men mislykkes og flykter. Godzilla kommer snart fra fjellet Fuji-san, og begynner en destruktiv herjing. Et annet monster, Anguirus, konfronterer Godzilla, men blir nesten drept og tvunget til å trekke seg tilbake. Men Anguirus påførte et sår som avslørte et skinnende, metallisk lag under Godzillas skinn.

Godzillas herjinger fortsetter, frem til en annen Godzilla dukker opp og slåss mot den. Det avsløres at den første Godzilla var en Mechagodzilla, en massiv robot bevæpnet med avanserte våpen. Den virkelige Godzilla er hardt skadd, men påfører Mechagodzilla litt skade før begge monstrene trekker seg tilbake. Keisuke og Saeko tar statuen tilbake til tempelet, men blir konfrontert av den samme tyven nok en gang. Under kampen smelter huden på den fremmede ansiktet og avslører et ape-lignende ansikt.

Masahiko, Miyajima og datteren Ikuko utforsker hulen hvor metallet først ble oppdaget, Men de blir fanget av ape-lignende romvesener, som planlegger å bruke Mechagodzilla for å erobre jordkloden. Deres leder, Kuronuma, tvinger Miyajima til å reparere roboten. Neste morgen resulterer en måneformørkelse i en rød måne og en luftspeiling, noe som skaper illusjon om at solen stiger opp i vest. De møter en prestinne og hennes bestefar og plasserer statuen i tempelet, og avslører kong Cæsars hvilested. Prestinnen synger for å vekke kong Caesar, og Godzilla dukker opp kort tid senere.

## Eksterne lenker
*
Niedersachsens flagg

**Niedersachsens flagg** er en vannrett delt trikolor i de tyske fargene svart, rødt og gult med forbundslandets våpenskjold midt i flaggduken. Niedersachsens våpen viser en springende hvit hingst på rødt felt. Flagget er i forholdet 2:3.

Fra 1946 og fram til delstatsflagget ble endelig fatsatt, gjorde et rødt flagg med hingsten tjeneste som Niedersachsens flagg. Etter heftige diskusjoner om flaggspørsmålet ble dette likevel ikke valgt, og heller ikke flaggene eller fargene til noen av de områdene som ble samlet i det nye forbundslandet. I stedet ble de tyske fargene valgt som grunnlag for flaggduken. Flagg og våpen ble fastsatt ved lov 13. oktober 1952. Statsflagget er et splittflagg av det ordinære delstatsflagget.

Tre tyske forbundsland har flagg basert på de tyske fargene svart, rødt og gult. I tillegg til Niedersachsen er det Rheinland-Pfalz og Saarland.

I Niedersachsen er også flaggene for tidligere selvstendige landområder som gikk opp i det og nydannede forbundslandet etter den andre verdenskrig offisielt anerkjent. Det gjelder Hannovers flagg i gult over hvitt, Oldenburgs blå flagg med rødt kors, Braunschweigs flagg i blått over gult, og Schaumburg-Lippes flagg i hvitt, over rødt over blått.

## Litteratur
* Jörg-M. Hormann og Dominik Plaschke: *Deutsche Flaggen. Geschichte – Tradition – Verwendung*, 2006
* Harry D. Schurdel: *Flaggen und Wappen Deutschland*, 1995

## Eksterne lenker
* Niedersächsisches Wappengesetz (NWappG) Vom 8. März 2007
* ''Wappen und Flagge'' fra Niedersachsens statskanseli
Godzilla vs. Megalon

***Godzilla vs. Megalon*** (ゴジラ対メガロ) er en japansk film fra 1973 regissert av Jun Fukuda. Dette er den trettende filmen om det klassiske filmmonsteret Godzilla.

## Handling
I 1971 blir det gjennomført en underjordisk atom-prøve i nærheten av Aleuterne. Dette sender sjokkbølger over hele kloden, og helt frem til Monster Island i det sørlige Stillehavet, og ødelegger øypa alvorlig. I årevis har Seatopia, en overdådig undersjøisk sivilisasjon som ligger i store byer som minner om det antikke Hellas og Roma, eksistert i relativ fred, styrt av keiser Antonio. Men atom-prøver de siste årene har sterkt påvirket området på grunn av jordskjelv. Hovedstaden deres blir hardt rammet på grunn av enda en test, og folket planlegger å frigjøre sivilisasjonens gud, Megalon, for å ta hevn ved å ødelegge hele overflate-verden. På overflaten er en oppfinner ved navn Goro Ibuki, nevø Rokuro og Goros venn Hiroshi Jinkawa på en utflukt nær en innsjø når Seatopia tørker opp hele innsjøen.

Agenter fra Seatopia forsøker å stjele Jet Jaguar, en humanoid robot som Ibuki har funnet opp. Imidlertid blir deres første forsøk forhindret, og de blir tvunget til å flykte i sikkerhet. Senere blir Ibuki slått bevisstløs av Seatopia-agenter. De planlegger å bruke Jet Jaguar til å veilede og lede Megalon til å ødelegge den byen Seatopia befaler ham å gjøre. Megalon blir endelig løslatt til overflaten, samtidig som Jet Jaguar blir satt under Seatopia sin kontroll. De angriper Tokyo og Japans forsvar som blir beseiret av monsteret. Goro ønsker å gjenvinne kontrollen over Jet Jaguar, og sender roboten til Monster Island for å bringe Godzilla for å slåss mot Megalon.

## Eksterne lenker
*
Abdou Razack Traoré

**Abdou Razack Traoré** (født 1988) er en burkinsk-ivoriansk fotballspiller som fra den 31. desember 2023 er klubbløs.

Han spiller for det . Han har tidligere spilt for  og Raja Casablanca. Etter en lengre periode på prøvespill, fikk han tilbud om kontrakt i Rosenborg etter han fylte 18 år julen 2006.

Traoré har dobbelt pass, og ble i mars 2007 tatt ut til s landslag, men klubben ville ikke la ham dra fordi han ikke hadde permanent oppholdstillatelse i Norge enda.

Han fikk sitt store gjennombrudd i en kvalifiseringskamp til Mesterligaen mot det Kasahstanske laget Astana hvor han skåret tre mål og hadde også målgivende. Kampen endte til slutt 7–1 i Rosenborgs favør som dermed kvalifiserte seg til tredje kvalifiserings runde.

I oktober 2007 ble han av det anerkjente bladet World Soccer pekt ut som en av verdens 50 største talenter under 20 år.

Traoré kom i fokus 24. oktober 2008 da han slo til lagkamerat Øyvind Storflor på trening.

Traoré ble 20. august 2010 klar for polske Lechia Gdańsk, i første omgang på lån ut sesongen, denne overgangen ble etter hvert gjort permanent.

## Referanser



## Eksterne lenker
* 
*  Offisiell statistikk for Rosenborg Ballklub, Abdou Razack Traoré
*  Abdou Razack Traore – Profil på rbkweb.no